title: Komisjoni rakendusmäärus (EL) 2019/324, 25. veebruar 2019, millega muudetakse rakendusmäärust (EL) nr 540/2011 seoses toimeainete bifentriini, karboksiini, FEN 560 (lambaläätse seemnetest jahvatatud pulber), pipratolmu ekstraheerimisjäägi ja naatriumalumiiniumsilikaadi heakskiidu kehtivusaegadega (EMPs kohaldatav tekst)

text:
                  26.2.2019

                  ET

                  Euroopa Liidu Teataja

                  L 57/1

         KOMISJONI RAKENDUSMÄÄRUS (EL) 2019/324,
         25. veebruar 2019,
         millega muudetakse rakendusmäärust (EL) nr 540/2011 seoses toimeainete bifentriini, karboksiini, FEN 560 (lambaläätse seemnetest jahvatatud pulber), pipratolmu ekstraheerimisjäägi ja naatriumalumiiniumsilikaadi heakskiidu kehtivusaegadega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 alusel heakskiidetuks. Rakendusmääruse (EL) nr 540/2011 lisa B osas on esitatud toimeained, mis on määruse (EÜ) nr 1107/2009 kohaselt heakskiidetud.

                     (2)

                     Komisjoni rakendusmäärusega (EL) 2017/195 (3) pikendati toimeaine bifentriini heakskiidu kehtivusaega 31. juulist 2019 kuni 31. juulini 2021.

                     (3)

                     Rakendusmäärusega (EL) 2017/195 pikendati pipratolmu ekstraheerimisjäägi ja naatriumalumiiniumsilikaadi kehtivusaegu 31. augustist 2019 kuni 31. augustini 2020.

                     (4)

                     Komisjoni rakendusmäärusega (EL) 2018/1266 (4) pikendati toimeaine karboksiini heakskiidu kehtivusaega 31. maist 2021 kuni 31. maini 2023.

                     (5)

                     Komisjoni rakendusmäärusega (EL) 2018/184 (5) pikendati toimeaine FEN 560 (lambaläätse seemnetest jahvatatud pulber) heakskiidu kehtivusaega 31. oktoobrist 2020 kuni 31. oktoobrini 2021.

                     (6)

                     Taotlused toimeainete bifentriini, karboksiini, FEN 560 (lambaläätse seemnetest jahvatatud pulber), pipratolmu ekstraheerimisjäägi ja naatriumalumiiniumsilikaadi heakskiidu kehtivusaja pikendamiseks esitati kooskõlas komisjoni rakendusmääruse (EL) nr 844/2012 (6) artikliga 1. Pipratolmu ekstraheerimisjäägi ja naatriumalumiiniumsilikaadi puhul ei esitatud aga taotluse toetuseks täiendavaid toimikuid, mis on nõutud kõnealuse määruse artikli 6 kohaselt. Taotlejad on bifentriini, karboksiini ja FEN 560 (lambaläätse seemnetest jahvatatud pulber) puhul kinnitanud, et nad ei toeta enam kõnealuste toimeainete heakskiidu pikendamist.

                     (7)

                     Pidades silmas määruse (EÜ) nr 1107/2009 artikli 17 esimese lõigu eesmärki, ei ole kõnealuste toimeainete rakendusmäärustega (EL) 2017/195, (EL) 2018/1266 ja (EL) 2018/184 antud heakskiidu kehtivusaja pikendamised enam õigustatud. Seepärast on asjakohane ette näha, et toimeainete bifentriini, karboksiini, FEN 560 (lambaläätse seemnetest jahvatatud pulber), pipratolmu ekstraheerimisjäägi ja naatriumalumiiniumsilikaadi heakskiit aegub ettenähtud kuupäeval ja seda ei pikendata.

                     (8)

                     Rakendusmäärust (EL) nr 540/2011 tuleks seega vastavalt muuta.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 3. veebruari 2017. aasta rakendusmäärus (EL) 2017/195, millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm) (ELT L 31, 4.2.2017, lk 21).

            (4)  Komisjoni 20. septembri 2018. aasta rakendusmäärus (EL) 2018/1266, millega muudetakse rakendusmäärust (EL) nr 540/2011 seoses toimeainete 1-dekanooli, 6-bensüüladeniini, alumiiniumsulfaadi, asadiraktiini, bupirimaadi, dasometi, diklofopi, ditianooni, dodiini, fenasakviini, fluometurooni, flutriafooli, heksütiasoksi, hümeksasooli, indolüülvõihappe, isoksabeeni, karboksiini, kletodiimi, lubiväävli, metaldehüüdi, paklobutrasooli, pentsükurooni, sintofeeni, τ-fluvalinaadi, tebufenosiidi ja tsükloksüdiimi heakskiidu kehtivusaja pikendamisega (ELT L 238, 21.9.2018, lk 81).

            (5)  Komisjoni 7. veebruari 2018. aasta rakendusmäärus (EL) 2018/184, millega muudetakse rakendusmäärust (EL) nr 540/2011 seoses toimeainete FEN 560 (lambaläätse seemnetest jahvatatud pulber) ja sulfurüülfluoriidi heakskiidu kehtivusaja pikendamisega (ELT L 34, 8.2.2018, lk 10).

            (6)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa muudetakse järgmiselt.

                        1)

                        A osa muudetakse järgmiselt:

                                    a)

                                    239. reas asendatakse pipratolmu ekstraheerimisjääke (PDER) käsitleva kande kuuendas veerus („Heakskiitmise aegumine“) kuupäev järgmisega „31. august 2019“;

                                    b)

                                    253. reas asendatakse naatriumalumiiniumsilikaati käsitleva kande kuuendas veerus („Heakskiitmise aegumine“) kuupäev järgmisega „31. august 2019“;

                                    c)

                                    308. reas asendatakse FEN 560 (lambaläätse seemnetest jahvatatud pulber) käsitleva kande kuuendas veerus („Heakskiitmise aegumine“) kuupäev järgmisega „31. oktoober 2020“;

                                    d)

                                    337. reas asendatakse karboksiini käsitleva kande kuuendas veerus („Heakskiitmise aegumine“) kuupäev järgmisega „31. mai 2021“.

                        2)

                        B osa 23. reas asendatakse bifentriini käsitleva kande kuuendas veerus („Heakskiitmise aegumine“) kuupäev järgmisega „31. juuli 2019“.